hotchpotch/miracl-hf-unified huggingface dataset:
सुभद्रा
कृष्ण तथा बलराम की बहन, महाभारत की एक पात्र है,कृष्ण के सुझाव पाकर सुभद्रा का विवाह अर्जुन से हुआ था, अभिमन्यु इनका ही पुत्र था।
सुभद्रा महाभारत के प्रमुख नायक भगवान श्रीकृष्ण और बलराम की बहन थीं, इनके पिता का नाम वसुदेव और माता का नाम रोहिणी था।
वसुदेव व देवकी की आठवीं संतान भगवान श्रीकृष्ण का जन्म होते ही वसुदेव उन्हें रात्रि के समय गोकुल में अपने भाई नंद को सौंप आये थे व बदले मेंं नंद की नवजात पुत्री को ले आये थे ताकि कंस को यह भ्रम हो सके कि उनकी आंठवी संतान एक कन्या है , बाद में कंस द्वारा कन्या के वध का प्रयास करने पर कन्या योगमाया के रूप में प्रकट होकर अंतर्ध्यान हो गयी व बाद में सुभद्रा के नाम से जानी गयी ।
बोरी सीई के अनुसार, जब अर्जुन  स्व-लगाए गए तीर्थयात्रा के बीच में थे, तो उन्होंने अपने भाइयों के साथ अपनी आम पत्नी द्रौपदी के साथ निजी समय के संबंध में समझौते की शर्तों को तोड़ने के लिए। द्वारका शहर पहुंचने और कृष्ण से मिलने के बाद, उन्होंने रैवत पर्वत पर आयोजित एक उत्सव में भाग लिया। वहाँ अर्जुन ने सुभद्रा को देखा और उसकी सुंदरता से मुग्ध हो गए और उससे शादी करने की कामना की। कृष्ण ने खुलासा किया कि वह वासुदेव की पालतू संतान और उनकी बहन थी। कृष्ण ने कहा कि वह सुभद्रा के स्वयंवर (स्वयं चयन समारोह) में उनके निर्णय की भविष्यवाणी नहीं कर सके और अर्जुन को सुभद्रा का अपहरण करने की सलाह दी। जब अर्जुन ने युधिष्ठिर को अनुमति के लिए एक पत्र भेजा, तो वह एक रथ को पहाड़ियों पर ले गया और मुस्कुराती हुई सुभद्रा को अपने साथ ले गया। सुभद्रा के रक्षकों द्वारा उन्हें रोकने के असफल प्रयास के बाद, यादव, वृष्णि और अंधका ने इस मामले पर चर्चा करने के लिए एक बैठक की। कृष्ण द्वारा उन्हें दिलासा देने के बाद, वे सहमत हो गए और इस प्रकार, अर्जुन ने सुभद्रा से वैदिक रीति-रिवाजों से विवाह किया।  भागवत पुराण में बलराम द्वारा दुर्योधन को सुभद्रा के दूल्हे के रूप में उसकी सहमति के बिना चुनने और अर्जुन की भावनाओं के प्रति उसके पारस्परिक संबंध के बारे में बताया गया है। यह जानकर कि सुभद्रा के भाग जाने की खबर मिलने के बाद, बलराम अर्जुन के खिलाफ युद्ध छेड़ेंगे, कृष्ण ने फैसला किया कि वह अर्जुन का सारथी होगा। अर्जुन सुभद्रा को लेने के लिए आगे बढ़ता है और कृष्ण के साथ, वे चले जाते हैं। यह खबर मिलने के बाद कि सुभद्रा अर्जुन के साथ भाग गई है और उसे रथ पर सवार देखकर, बलराम और अन्य यादव इस बात से नाराज हैं और अर्जुन का पीछा करने का फैसला करते हैं जिन्होंने उन्हें सफलतापूर्वक रोक दिया था। कृष्ण के भागने के बाद वापस लौटे और उन्हें मना लिया। अंत में, बलराम सहमत होते हैं और द्वारका में अर्जुन के साथ सुभद्रा का विवाह करते हैं।
परीक्षित के सिंहासन पर बैठने के बाद, स्वर्ग के लिए प्रस्थान करते समय, युधिष्ठिर ने दोनों राज्यों हस्तिनापुर को अपने पोते द्वारा शासित और इंद्रप्रस्थ को अपने भाई कृष्ण के परपोते वज्रनाभ द्वारा शासित रखने की जिम्मेदारी दी। महाकाव्य में उनकी मृत्यु कैसे और कब हुई, इसके बारे में कोई विशेष उल्लेख नहीं है, लेकिन ऐसा माना जाता है कि पांडवों के साथ द्रौपदी  के स्वर्ग में पहुंचने के बाद, सुभद्रा और उनकी बहू (उत्तरा) अपना शेष जीवन बिताने के लिए जंगल में चली गईं.
सारे जहाँ से अच्छा
सारे जहाँ से अच्छा या तराना-ए-हिन्दी उर्दू भाषा में लिखी गई देशप्रेम की एक ग़ज़ल है जो भारतीय स्वतंत्रता संग्राम के दौरान ब्रिटिश राज के विरोध का प्रतीक बनी और जिसे आज भी देश-भक्ति के गीत के रूप में भारत में गाया जाता है। इसे अनौपचारिक रूप से भारत के राष्ट्रीय गीत का दर्जा प्राप्त है। इस गीत को प्रसिद्ध शायर मुहम्मद इक़बाल ने १९०५ में लिखा था और सबसे पहले सरकारी कालेज, लाहौर में पढ़कर सुनाया था। यह इक़बाल की रचना "बंग-ए-दारा" में शामिल है। उस समय इक़बाल लाहौर के सरकारी कालेज में व्याख्याता थे। उन्हें लाला हरदयाल ने एक सम्मेलन की अध्यक्षता करने का निमंत्रण दिया। इक़बाल ने भाषण देने के बजाय यह ग़ज़ल पूरी उमंग से गाकर सुनाई। यह ग़ज़ल हिन्दुस्तान की तारीफ़ में लिखी गई है और अलग-अलग सम्प्रदायों के लोगों के बीच भाई-चारे की भावना बढ़ाने को प्रोत्साहित करती है। १९५० के दशक में सितार-वादक पण्डित रवि शंकर ने इसे सुर-बद्ध किया। जब इंदिरा गांधी ने भारत के प्रथम अंतरिक्षयात्री राकेश शर्मा से पूछा कि अंतरिक्ष से भारत कैसा दिखता है, तो शर्मा ने इस गीत की पहली पंक्ति कही।
रमण महर्षि
रमण महर्षि (1879-1950) अद्यतन काल के महान ऋषि और संत थे। उन्होंने आत्म विचार पर बहुत बल दिया। उनका आधुनिक काल में भारत और विदेश में बहुत प्रभाव रहा है।
रमण महर्षि ने अद्वैतवाद पर जोर दिया। उन्होंने उपदेश दिया कि परमानंद की प्राप्ति 'अहम्‌' को मिटाने तथा अंत:साधना से होती है। रमण ने संस्कृत, मलयालम, एवं तेलुगु भाषाओं में लिखा। बाद में आश्रम ने उनकी रचनाओं का अनुवाद पाश्चात्य भाषाओं में किया।
वकील सुंदरम्‌ अय्यर और अलगम्मल को 30 दिसम्बर 1879 को तिरुचुली, मद्रास में जब द्वितीय पुत्ररत्न की प्राप्ति हुई तो उसका नाम वेंकटरमन रखा गया। रमण की प्रारंभिक शिक्षा तिरुचुली और दिंदिगुल में हुई। उनकी रुचि शिक्षा की अपेक्षा मुष्टियुद्ध व मल्लयुद्ध जैसे खेलों में अधिक थी तथापि धर्म की ओर भी उनका विशेष झुकाव था।
लगभग 1895 ई. में अरुचल (तिरुवन्नमलै) की प्रशंसा सुनकर रामन अरुंचल के प्रति बहुत ही आकृष्ट हुए। वे मानवसमुदाय से कतराकर एकांत में प्रार्थना किया करते। जब उनकी इच्छा अति तीव्र हो गई तो वे तिरुवन्नमलै के लिए रवाना हो गए ओर वहाँ पहुँचने पर शिखासूत्र त्याग कौपीन धारण कर सहस्रस्तंभ कक्ष में तपनिरत हुए। उसी दौरान वे तप करने पठाल लिंग गुफा गए जो चींटियों, छिपकलियों तथा अन्य कीटों से भरी हुई थी। 25 वर्षों तक उन्होंने तप किया। इस बीच दूर और पास के कई भक्त उन्हें घेरे रहते थे। उनकी माता और भाई उनके साथ रहने को आए और पलनीस्वामी, शिवप्रकाश पिल्लै तथा वेंकटरमीर जैसे मित्रों ने उनसे आध्यात्मिक विषयों पर वार्ता की। संस्कृत के महान्‌ विद्वान्‌ गणपति शास्त्री ने उन्हें 'रामनन्‌' और 'महर्षि' की उपाधियों से विभूषित किया।
1922 में जब रमण की माता का देहांत हो गया तब आश्रम उनकी समाधि के पास ले जाया गया। 1946 में रमण महर्षि की स्वर्ण जयंती मनाई गई। यहाँ महान्‌ विभूतियों का जमघट लगा रहता था। असीसी के संत फ्रांसिस की भाँति रामन सभी प्राणियों से - गाय, कुत्ता, हिरन, गिलहरी, आदि - से प्रेम करते थे।
14 अप्रैल 1950 की रात्रि को आठ बजकर सैंतालिस मिनट पर जब महर्षि रमण महाप्रयाण को प्राप्त हुए, उस समय आकाश में एक तीव्र ज्योति का तारा उदय हुआ एवं अरुणाचल की दिशा में अदृश्य हो गया।आश्रम और संस्था
रमण महर्षि पर जालस्थल
जनगणना
किसी देश अथवा किसी भी क्षेत्र में लोगों के बारे में विधिवत रूप से सूचना प्राप्त करना एवं उसे रेकार्ड करना जनगणना (census) कहलाती है। यह एक निश्चित समान्तराल के बाद की जाती है और शासकीय आदेश के तहत की जाती है।
सिन्धु सरस्वती परम्परा
हिन्दू धर्म का मूल कदाचित सिन्धु सरस्वती परम्परा (जिसका स्रोत मेहरगढ की ६५०० ई॰पू॰ संस्कृति में मिलता है) से भी पहले की भारतीय परम्परा में है।
लेह
लेह (Leh) भारत के लद्दाख़ केन्द्र शासित प्रदेश की राजधानी है। यह लेह ज़िले का मुख्यालय है और ज़िले तथा पूरे लद्दाख़ प्रदेश का सबसे बड़ा शहर है। लेह समुद्र तल से 3,524 मीटर (11,562 फुट) की ऊँचाई पर, श्रीनगर से 160 मील पूर्व तथा यारकंद से लगभग 300 मील दक्षिण, लद्दाख पर्वत श्रेणी के आँचल में, ऊपरी सिंधु नदी के दाहिने तट से 4 मील दूर स्थित है।
लेह ज़िले के पूर्व में अक्साई चिन और तिब्बत का न्गारी विभाग, उत्तर में शक्सगाम घाटी व शिंजियांग, दक्षिण में हिमाचल प्रदेश और पश्चिम में कारगिल ज़िला स्थित है। इतिहास में लेह इन सभी स्थानों और इन से आगे के क्षेत्रों को जोड़ने वाले व्यापारिक मार्ग पर एक महत्वपूर्ण पड़ाव रहा है। लेह से श्रीनगर, कुल्लू घाटी और काराकोरम दर्रे को राजमार्ग जाते हैं। राष्ट्रीय राजमार्ग १ इसे पश्चिम में श्रीनगर से जोडता है। 19वीं व 20वीं शताब्दी में यहाँ डोगरा राजवंश का प्रभुत्व बन गया और आगे चलकर यह स्वतंत्र भारत का भी एक अभिन्न भाग बना। यहाँ एशिया की सर्वाधिक ऊँची मौसमी वेधशाला (meteorological observatory) है।
अकिरा कुरोसावा
अकीरा कुरोसावा (जापानी: 黒澤 明, 23 मार्च 1910—6 सितंबर 1998) जापान के एक प्रसिद्ध फ़िल्म निर्माता, निर्देशक और पटकथा लेखक थे। उनकी पहली फ़िल्म (सुगता सनशीरो) 1943 में प्रदर्शित हुई और अंतिम (मददयो) 1993 में। उन्हें अनेक पुरस्कारों से सम्मानित किया गया जिसमें लेगियन डि ऑनर तथा ऑस्कर लाइफ़ टाइम अचीवमेंज पुरस्कार प्रमुख हैं।
अत्तिला
अत्तिला (406-453) या अत्तिला हूण वर्ष 434 से अपनी मृत्यु तक हूणों का राजा था। यह हूण साम्राज्य का नेता था यह मूल रूप से भारत में आये स्वेत हूंणों का ही वंशज था जो मूल रूप से बर्बर वंश के थे। जर्मनी से यूराल नदी और डैन्यूब नदी से बाल्टिक सागर तक फैला हुआ था। अपने राजकाल में यह पश्चिमी और पूर्वी रोमन साम्राज्य का सबसे भयानक शत्रु था। इसे बाद के इतिहासकारों ने ' भगवान का कोड़ा' (Scourge of God.) कहा।
इसने दो बार बाल्कन क्षेत्र पर हमला किया, गोल (आधुनिक फ्रांस) में यह ऑर्लेयाँ तक पहुँच गया, पर इसने इस्तानबुल या रोम पर कभी आक्रमण नहीं किया। लगभग सारे पश्चिमी यूरोप में इसे क्रूरता और लोभ के परम उदाहरण के रूप में याद किया जाता है, लेकिन कुछ ऐतिहासिक विवरणों और कहानियों में अटिला को महान सम्राट के रूप में दर्शाया गया है। नोर्स गाथाओं में अटिला की प्रमुख भूमिका है।  अत्तिला के पिता का नाम मुंदजुक था। उसके जन्म से कुछ पहले ही कास्पियन सागर के उत्तरवर्ती प्रदेशों के हूण दानूब नदी की घाटों में जा बसे थे। अत्तिला के पिता का परिवार भी उन्हीं हूणों में से था। चाचा रुआस के मरने पर अपने भाई ब्लेदा के साथ अत्तिला दानूबतटीय हूणों का संयुक्त राजा बना। रुआस का शासनकाल हूणों के यूरोप में विशेष उत्कर्ष का था। उसने जर्मन और स्लाव जातियों पर आधिपत्य कर लिया था और उसका दबदबा कुछ ऐसा बढ़ा कि पूर्वी रोमन सम्राट उसे वार्षिक कर देने लगा। चाचा के ऐश्वर्य का अत्तिला ने प्रभूत प्रसार किया और आठ वर्षों में वह कास्पियन और बाल्टिक सागर के बीच के समूचे राज्यों का, राइन नदी तक, स्वामी बन गया।
450 ई. के पश्चात्‌ अत्तिला पूर्वी साम्राज्य को छोड़ पश्चिमी साम्राज्य की ओर बढ़ा। पश्चिमी साम्राज्य का सम्राट तब वालेंतीनियन तृतीय था। सम्राट की भगिनी जुस्ताग्राता होनोरिया ने अपने भाई के विरुद्ध सहायता के अर्थ अत्तिला को अपनी अँगूठी भेजी थी। इसे विवाह का प्रस्ताव मान हूणराज ने सम्राट से भगिनी के यौतुक में आधा राज्य माँगा और अपनी सेना लिए वह गाल को रौंदता, मेत्स को लूटता, ल्वार नदी के तट पर बसे और्लियाँ जा पहुँचा, पर रोमन सेना ने पश्चिमी गोथों और नगरवासियों की सहायता से हूणों को नगर का घेरा उठा लेने को मजबूर किया। फिर दो महीने बाद जून, 451 में इतिहास की सबसे भयंकर खूनी लड़ाइयों में से एक लड़ी गई, जब दोनों सेनाएँ सेन नदी के तट पर त्रॉय के निकट परस्पर मिलीं। भीषण युद्ध हुआ और जीवन में बस एक वार हारकर अत्तिला को भागना पड़ा।
पर अत्तिला चुप बैठने वाला आदमी न था। अगले साल सेना लेकर शक्ति केंद्र स्वयं इटली पर उसने धावा बोल दिया और देखते-देखते उसका उत्तरी लोंबार्दी का प्रांत उजाड़ डाला। उखड़े, भागे हुए लोगों ने आर्द्रियातिक सागर पहुँच वहाँ के प्रसिद्ध नगर वेनिस की नींव डाली। सम्राट बालेंतीनियन ने भागकर रावेना में शरण ली। पर पोप लिओ प्रथम ने रोम की रक्षा के लिए मिंचिओ नदी के तीर पड़ाव डाले अत्तिला से प्रार्थना की। कुछ पोप के अनुनय से, कुछ हूणों के बीच प्लेग फूट पड़ने से अत्तिला ने इटली छोड़ देना स्वीकार किया। इटली से लौटकर उसने बर्गडों को राजकुमारी इल्दिको को ब्याह पर अपनी सुहागरात को ही वह रक्तचाप से मस्तिष्क की नली फट जाने के कारण पानीनिया में मर गया।
अत्तिला ने पश्चिमी रोमन साम्राज्य की रीढ़ तोड़ दी। उसके और हूणों के नाम से यूरोपीय जनता थरथर काँपने लगी। हंगरी में बसकर तो उन्होंने उस देश को अपना नाम दिया हो, उनका शासन नार्वे और स्वीडेन तक चला। चीन के उत्तर-पूर्वी प्रांत कासू से उनका निकास हुआ था और वहाँ से यूरोप तक हूणों ने अपना खूनी आधिपत्य कायम किया। उन्हीं की धाराओं पर धाराओं ने दक्षिण बहकर भारत के गुप्त साम्राज्य पर भी आक्रमण किए पर वह सभी विफल रहे
आटो स्टर्न
ऑटो स्टर्न (Otto Stern ; सन् १८८८ - १९६९) जर्मन भौतिकीविद् थे जिन्हें भौतिकी का नोबेल पुरस्कार प्रदान किया गया था।
आटो स्टर्न का जन्म जर्मनी के सोहराँ (Sohran) नामक कस्बे में हुआ था। इन्होंने ब्रेस्लॉ के विश्वविद्यालय तथा कैलिफॉर्निया में शिक्षा पाई।
गेर्लाख (Gerlach) के सहयोग से इन्होंने परमाणुओं के चुंबकीय घूर्ण को नापा, जिससे क्वांटम सिद्धांत की यांत्रिकी का उपयोग कर परमाणुओं के अवकाश की विशिष्टताओं को जानने में सहायता मिली। बाद में एस्टरमैन (Estermann) के साथ अनुसंधान कर इन्होंने प्रदर्शित किया कि हाइड्रोजन, हीलियम आदि के पूर्ण अणुओं का क्रिस्टल तल से परावर्तन होने के पश्चात् अपवर्तन कराया जा सकता है। इससे पदार्थ की तरंगीय प्रकृति के साधारण सिद्धांत के संबंध में अतिरिक्त प्रमाण प्राप्त हुआ।
सन् १९३३ में ये संयुक्त राज्य अमरीका में पिट्सबर्ग के कार्नेगी इंस्टिट्यूट ऑव टेक्नॉलाजी में रिसर्च प्रोफेसर नियुक्त हुए तथा सन् १९४३ में नाभिकीय भौतिकी से संबंधित अनुसंधानों के लिए आपको नोबेल पुरस्कार मिला।
अनवर अल-सदात
विख्यात व्यक्ति।
अर्नेस्ट टी एस वाल्टन
विख्यात व्यक्ति।
अर्नेस्ट रदरफोर्ड
अर्नेस्ट रदरफोर्ड (३० अगस्त १८७१ - ३१ अक्टूबर १९३७) प्रसिद्ध रसायनज्ञ तथा भौतिकशास्त्री थे। उन्हें नाभिकीय भौतिकी का जनक माना जाता है।
अर्नेस्ट रदरफोर्ड का जन्म 30 अगस्त 1871 को न्यूजीलैंड में हुआ था। अपनी अधिकतम उम्र रासायनिक प्रयोगों में गुजारने वाले वैज्ञानिक माइकल फैराडे के बाद दूसरे स्थान पर अर्नेस्ट रदरफोर्ड का ही नाम आता है। भौतिक विज्ञान में अपनी योग्यताओं के चलते 1894 में रदरफोर्ड को प्रसिद्ध भौतिक विज्ञानी सर जे.जे.थॉमसन के अधीन शोध करने का मौका मिला, इसके लिए उन्हें छात्रवृत्ति भी मिली। 1898 में कनाडा के मैकगिल विश्वविद्यालय में वे भौतिकी के प्रोफेसर रहे और 1907 में इंग्लैंड मैनचैस्टर विश्वविद्यालय में भौतिकी के व्याख्याता। 1919 में थॉमसन की मृत्यु के बाद कैम्ब्रीज विश्वविद्यालय में अर्नेस्ट रदरफोर्ड ही भौतिकी के प्राध्यापक और निदेशक बने। भौतिक रसायन के लगभग सभी प्रयोगों में उपयोग होने वाली अल्फा, बीटा और गामा किरणों के बीच अन्तर बताने वाले वैज्ञानिक अर्नेस्ट रदरफोर्ड ही थे। नाभिकीय भौतिकी में योगदान के लिए 1908 में उन्हें नोबल पुरस्कार से सम्मानित किया गया।
अर्नेस्ट रदरफोर्ड के परमाणु संरचना के सिद्धांत से पहले पदार्थों में परमाणु की उपस्थिति का पता तो चल सका था, किन्तु परमाणु के बारे में जो जानकारी थी उसे आगे गति दी अर्नेस्ट रदरफोर्ड के किए प्रयोंगों ने।
सालों पहले महर्षि कणाद ने यह बता दिया था कि प्रत्येक पदार्थ बहुत छोटे−छोटे कणों से मिलकर बना है। 1808 में ब्रिटेन के भौतिक विज्ञानी जॉन डाल्टन ने अपने प्रयोगों के आधार पर बताया कि पदार्थ जिन अविभाज्य कणों से मिलकर बना है उन्हें परमाणु कहते हैं। इन परमाणुओं का स्वतंत्र अस्तित्व संभव है।
डॉल्टन के बाद वैज्ञानिक थॉमसन व रदरफोर्ड के प्रयोगों ने डॉल्टन के सिद्धांत में सुधार किया उन्होंने स्पष्ट कर दिया कि परमाणु अविभाज्य नहीं है बल्कि यह छोटे−छोटे आवेशित कणों से मिलकर बना है। 1897 में सर थामसन ने परमाणु के अंदर धनावेशित कण की उपस्थिति प्रमाणित की। उस समय तक परमाणु के अंदर उपस्थित धनावेशित कणों के लिए कहा गया था कि ये कण परमाणु के अंदर बिखरी हुई अवस्था में ठीक उसी रहते हैं जैसे बूंदी के लड्डू में इलायची के दाने अथवा वॉटर मैलन के अंदर उसके बीज या क्रिसमस पुडिंग में ड्राइ फ्रूट्स।
अर्नेस्ट रदरफोर्ड का वैज्ञानिक दिमाग परमाणु के अंदर इलेक्ट्रान की इस तरह की व्याख्या से संतुष्ट नहीं था, संतुष्टि के लिए उन्होंने कई और प्रयोग किए। परमाणु के अंदर की को संरचना जानने के लिए 1911 में उन्होंने एक प्रयोग किया जिसमें उन्होंने निर्वात में स्क्रीन के सामने रखी एक पतली स्वर्ण पन्नी में से कुछ अल्फा किरणों को गुजारा। प्रयोग के परिणाम आश्चर्य चकित करने वाले थे। परमाणु के बारे में अब तक प्रचलित सिद्धान्त के अनुसार अल्फा कणों को गोल्ड फॉइल के पार स्क्रीन पर एक ही जगह जाकर टकराना चाहिए था, किन्तु रदरफोर्ड ने देखा कि कुछ अल्फा कण गोल्ड फॉइल से टकराकर भिन्न−भिन्न कोणों पर विचलित होकर वापस आ रहे थे और कुछ उसके पार भी निकल रहे थे। रदरफोर्ड के प्रयोग ने स्पष्ट कर दिया कि परमाणु के मध्य कुछ घना धनात्मक भाग है जिससे अल्फा कण वापस लौट रहे थे। प्रयोग से उन्होंने सिद्ध किया कि यह धनात्मक घना भाग परमाणु का 'नाभिक' (न्यूक्लियस) है, इस नाभिक में ही परमाणु का समस्त द्रव्यमान केंद्रित रहता है एवं इलेक्ट्रान इसी धनात्मक आवेश के चारों और व्यवस्थित रूप से घूमते हैं।
अर्नेस्ट लारेन्स
विख्यात व्यक्ति।
अर्विन श्रोडिन्गर
अर्विन श्रोडिन्गर विख्यात वैज्ञानिक था। उसने क्वांटम मेकानिक्स की नींव डाली।
उनकी वेदान्त में आस्था थी और उनके अनुसार इससे उन्हें बहुत प्रेरणा मिली।
अलेक्ज़ांडर फ्लेमिङ
पेनिसिलिन के आविष्कारक अलेक्जेंडर फ्लेमिंग (Sir Alexander Fleming (6 अगस्त 1881 – 11 मार्च 1955)), स्कॉटलैण्ड के जीववैज्ञानिक एवं औषधिनिर्माता (pharmacologist) थे। उनकी प्रसिद्धि पेनिसिलिन के आविष्कारक के रूप में है (१९२८)। उन्होने जीवाणुविज्ञान (बैक्टिरिओलॉजी), रोग-प्रतिरक्षा-विज्ञान ९immunology) एवं रसचिकित्सा (केमोथिरैपी) आदि विषयों के ऊपर अनेक शोधपत्र प्रकाशित किये। उन्होने सन् १९२३ में लिसोजाइम (lysozyme) नामक एंजाइम की खोज भी की। पेनिसिलिन के आविष्कार के लिये उन्हें सन् १९४५ में संयुक्त रूप से चिकित्सा का नोबेल सम्मान दिया गया।
अलेक्सान्द्र एम प्रोखोरोफ
विख्यात व्यक्ति।
आर्थर केस्लर
आर्थर केस्लर (1905-1983) विख्यात लेखक थे। वह साम्यवाद के विरोधी थे। उनका उपन्यास "Darkness at Noon" बहुत चर्चित हुआ।
अल्फ़्रेद नोबेल
ऐल्फ्रेड बर्नार्ड नोबेल (Nobel, Alfred Bernhard, 1833-1896), स्वीडन निवासी रसायनज्ञ तथा इंजीनियर थे। इन्होने डाइनामाइट नामक प्रसिद्ध बिस्फोटक का आविष्कार किया था। विश्व प्रसिद्ध नोबेल पुरस्कार की स्थापना 27 नवंबर 1895 में की।
ऐल्फ्रेड बर्नार्ड नोबेल का जन्म बाल्टिक सागर के किनारे बसे स्टॉकहोम नामक नगर में हुआ था इनके पिता सन् 1842 से सेंट पीटर्सबर्ग में परिवार सहित रहने लगे। यहाँ वे रूस की सरकार के लिए खेती के औजारों के सिवाय अग्न्यास्त्र, सुरंगें (mines) और तारपीडो के निर्माण में लगे रहे।
बालक ऐल्फ्रेड को सन् 1850 में अध्ययन के लिए संयुक्त राष्ट्र अमरीका, भेजा गया, किंतु वहां ये केवल एक वर्ष ही रह सके। रूस से स्वीडन वापस आने पर वे अपने पिता के कारखाने में विस्फोटकों के, विशेषकर नाइट्रोग्लिसरिन के, अध्ययन में लग गए। 3 सितंबर 1864 को भयानक विस्फोट के कारण यह संपूर्ण कारखाना नष्ट हो गया और इनके छोटे भाई की उसी में मृत्यु हो गई। फिर भी ये नाइट्रोग्लिसरिन ऐसे अप्रत्याशित रूप से विस्फोट करनेवाले द्रव्य को वश में करने के पायों की खोज में लगे रहे। सन् 1867 में इन्होंने धूमरहित बारूद का भी, जिसने आगे चलकर कॉर्डाइट (cordite) का रूप ले लिया, आविष्कार किया। इन दोनों ही पदार्थों का उद्योग में तथा युद्ध में भी विस्तृत रूप से उपयोग होने लगा। इससे तथा रूस स्थित बाकू के तैलक्षेत्रों में धनविनियोजन से इन्होंने विशाल धनराशि एकत्रित कर ली।
इनका जीवन रोगों से युद्ध करते बीता। इन्होंने जीवन पर्यंत विवाह नहीं किया तथा एकाकी जीवन बिताया। मानव हित की आकांक्षा से प्रेरित होकर इन्होंने अपने धन का उपयोग एक न्यास (trust) स्थापित करने में किया, जिससे प्रति वर्ष (1) भौतिकी, (2) रसायन, (3) शरीर-क्रिया-विज्ञान वा चिकित्सा, (4) आदर्शवादी साहित्य तथा (5) विश्वशांति के क्षेत्रों में सर्वोत्तम कार्य करनेवालों को पुरस्कार दिया जाता है। ये पुरस्कार नोबेल पुरस्कार कहलाते हैं। सन् 1901 से नोबेल पुरस्कार का देना आरंभ हुआ है।
आजे नील्स बोर
आजे नील्स बोर अथवा आजे नील्स बोहर नोबेल पुरस्कार विजेता डेनमार्क के नाभिकीय भौतिक विज्ञानी थे। वो नोबेल पुरस्कार विजेता प्रसिद्ध भौतिक विज्ञानी नील्स बोर के पुत्र थे जिनको सन् 1922 में भौतिकी के क्षेत्र में नोबेल पुरस्कार दिया गया था। आजे नील्स बोर का जन्म 19 जून 1922 को डेनमार्क में हुआ था। पिता की तरह उनको भी सन् 1975 में नोबेल पुरस्कार दिया गया था तथा 2009 में उनकी दुःखद मृत्यु हो गई।
आर्थर एच काम्पटन
आर्थर हॉली कॉम्पटन (१० सितम्बर, १८९२ ई. - १५ मार्च १९६२) अमेरिका के एक भौतिकशास्त्री थे जिन्हें १९२७ में नोबेल पुरस्कार प्रदान किया गया। उन्होने १९२३ में कॉम्पटन प्रभाव की खोज की थी जिससे विद्युतचुम्बकीय विकिरण के कणात्मक प्रकृति का प्रदर्शन हुआ। उस समय यह खोज एक सनसनीखेज खोज थी क्योंकि उसके पूर्व प्रकाश की तरंग-प्रकृति का अच्छी प्रकार से प्रदर्शन किया जा चुका था, किन्तु यह विचार कि प्रकाश की प्रकृति तरंग और कण दोनों जैसी होती है, यह बात आसानी से स्वीकार नहीं थी। उन्होने शिकागो विश्वविद्यालय की मैनाहट्टन परियोजना की धातुकर्म प्रयोगशाला का नेतृत्व भी किया और १९४५ से १९५३ तक सेंट लुई स्थित वाशिंगटन विश्वविद्यालय के चान्सलर भी रहे।
आर्थर हाली कॉम्प्तन का जन्म अमरीका के वूस्टर नामक नगर में १० सितम्बर, १८९२ ई. को हुआ। इनकी शिक्षा पहले वूस्टर विद्यालय में और फिर प्रिंस्टन विश्वविद्यालय में हुई। प्रिंस्टन विश्वविद्यालय ने इन्हें सन् १९१६ में पी.एच.डी.की उपाधि प्रदान की। कांपटन (कॉम्पटन) सन् १९२० से १९२३ तक वाशिंगटन विश्वविद्यालय में भौतिकी के प्रधानाध्यापक रहे, तत्पश्चात् शिकागो विश्वविद्यालय में इनकी नियुक्ति हुई। सन् १९४५ में कांपटन वांशिगटन विश्वविद्यालय के कुलपति हुए। विश्वविद्यालयों में काम करने के साथ ही 'जेनरल इलेक्ट्रिक कंपनी' को इन्होंने गवेषणा कार्य में सन् १९२६ से १९४५ तक महत्वपूर्ण सहायता दी। द्वितीय महायुद्ध के समय, सन् १९४२ से १९४५ तक, ये 'मेटालर्जिकल ऐटॉमिक प्रोजेक्ट' के संचालक रहे।
कांपटन का प्रमुख कार्य एक्स-रे के संबंध में है। एक्स-रे के गुणधर्म कतिपय क्षेत्रों में विद्युच्चुंबकीय तरंगों के समान होते हैं । किंतु एक्स-रे किरणों का प्रकीर्णन (स्कैटरिंग, scattering) होने के पश्चात् प्रकीर्ण एक्स-रे के तरंगदैर्ध्य में परिवर्तन हो जाता है। इसको 'कॉम्पटन प्रभाव कहते हैं। इस महत्वपूर्ण आविष्कार के कारण सन् १९२७ में कांपटन को विश्वविख्यात नोबेल पुरस्कार प्राप्त हुआ। इस परिणाम के अतिरिक्त एक्स-रे का सम्पूर्ण परावर्तन, विवर्तन ग्रेटिंग (डफ्ऱैिक्शन ग्रेटिंग, diffiaction grating) से एक्स-रे का वर्णक्रम, इत्यादि विषयों में इनके कार्य सुप्रसिद्ध है। अंतरिक्ष किरण (कोस्मिक रेज़, cosmic rays) संबंधी क्षेत्र में भी इनके आविष्कार महत्वपूर्ण हैं। कांपटन की प्रकाशित रचनाओं में एलिसन की सहायता से लिखा हुआ ग्रंथ "एक्स-रेज़ : थियरी ऐंड प्रैक्टिस" विशेष रूप से उल्लेखनीय है।
आर्नो पेन्जियस
आर्नो पेन्जियस एक भौतिक विज्ञानी है।
इगोर वाइ टाम
इगोर वाइ टाम एक वैज्ञानिक थे।
इंगमार बर्गमान
अर्न्सट इंगमार बर्गमैन () स्वीडिश फिल्म निर्देशक, निर्माता और पटकथा लेखक थे। उनकी गणना सर्वकालिक महान फिल्मकारों में की जाती है। बर्गमैन ने अपने जीवनकाल में तकरीबन 60 फिल्मों का निर्माण और निर्देशन किया जिनमें से ज्यादातर की पटकथा उन्होंने खुद लिखी। बर्गमैन फिल्मों के साथ-साथ रंगमंच से भी जुड़े रहे और उन्होंने तकरीबन 170 नाटकों का भी निर्देशन किया। सुप्रसिद्ध फिल्म आलोचक फिलिप फ्रेंच ने बर्गमैन को 20 सदी का महानतम कलाकार बताया था।
बर्गमैन का जन्म स्वीडन के उपासला में हुआ था। उनके पिता मार्टिन लूथर की विचारधारा को मानने वाले चर्च के मंत्री और स्वीडन के तत्कालीन राजा के पादरी थे। स्पष्ट है कि बर्गमैन का लालन-पालन एक रुढिवादी और अनुशासनप्रिय परिवार में हुआ। बावजूद इसके बर्गमैन की चर्च और धार्मिक मान्यताओं में आस्था मात्र 8 वर्ष का आयु में ही समाप्त हो गई, जिसका वर्णन उन्होंने अपनी जीवनी में किया है। बर्गमैन जब 9 साल के थे तब उन्होंने अपने खिलौने बेचकर "मैजिक लैन्टर्न" खरीद लिया और यहीं से फिल्मों के प्रति उनमें रुचि जगनी शुरू हो गई।
बर्गमैन का स्कूली शिक्षा से से मन उचटने लगा और नौबत यहां तक आ गई कि स्कूल के प्रधानाचार्य ने बर्गमैन के रिपोर्ट कार्ड में उन्हें "प्राब्लम चाइल्ड" घोषित कर दिया। जवाब में बर्गमैन ने स्कूली पढ़ाई की होमवर्क और लगातार परीक्षाओं का परिपाटी का विरोध किया। 1934 में 16 साल की आयु में बर्गमैन को गर्मी की छुट्टियां पारिवारिक मित्रों के पास बिताने के लिए जर्मनी भेजा गया। वहां वेंमार में बर्गमैन ने हिटलर की नाजी रैली में भाग लिया।
बर्गमैन ने अपनी जीवनी में लिखा है कि किस तरह वो जीवन के उस दौर में हिटलर की विचारधारा से प्रभावित थे। वो हिटलर की सफलताओं से उत्साहित हो जाते थे जबकि उसकी असफलताएं उन्हें अवसाद की ओर ढकेल देती थीं। बर्गमैन के अनुसार हिटलर की उपस्थिति और उसके भाषण लोगों में गजब की ऊर्जा का संचार कर देते थे। बर्गमैन ने दो बार पांच-पांच महीने की अनिवार्य सैन्य सेवा भी की।
1937 में बर्गमैन ने स्नातक की पढ़ाई के लिए स्टॉकहोम विश्वविद्यालय के साहित्य और कला विभाग में दाखिला ले लिया। अध्ययन के दौरान वो रंगमंच से जुड़े लोगों के संपर्क में आए और सिनेमा से उनका गहरा लगाव हो गया। उनकी पढ़ाई प्रभावित होने लगी और इस वजह से उनका अपने पिता से मतभेद भी हो गया। बर्गमैन स्नातक की परीक्षा उत्तीर्ण नहीं कर पाए लेकिन कई नाटकों की पटकथा लिखने में उन्हें सफलता जरूर मिली। यही वो दौर था जब उन्हें अपनी एक पटकथा पर आधारित एक नाटक के निर्देशन का मौका मिल गया।
बर्गमैन को फिल्म में काम करने का मौका फिल्म निर्दशक "आल्फ स्जोबर्ग" की फिल्म "टॉरमेंट" में पटकथा लेखक के रूप में मिला। हालांकि उन्हें बतौर निर्देशक पहली बड़ी सफलता 1954 में फिल्म "स्माइल ऑफ अ समर नाइट" से मिली। इस फिल्म को कान्स फिल्म समारोह में पाम डी ओर के लिए नामांकित किया गया। इसके बाद प्रदर्शित हुईं दे सेवेंथ सील और वाइल्ड स्ट्राबेरीज ने बर्गमैन को एक श्रेष्ठ फिल्मकार के रूप में स्थापित कर दिया।
1960 के दशक में बर्गमैन ने तीन फिल्मों का निर्देशन किया जिसकी कथावस्तु के केंद्र में आस्था और ईश्वर के अस्तित्व पर सवाल था। लेकिन 1966 में आई फिल्म परसोना में बर्गमैन की सिनेमाई विचार दृष्टि स्पष्ट होकर सामने आई। इस फिल्म को आलोचक बर्गमैन का मास्टरपीस मानते हैं।
इसिडोर ऐज़क रबि
इसिडोर ऐज़क रबि एक भौतिक विज्ञानी थे।
एमिलियो जीनो सेगर
1 फ़रवरी 1905 को इटली के तिवोली में जन्मे प्रसिद्ध अमेरिकी भौतिक वैज्ञानिक जिन्हें 1959 में ओवेन चेम्बेर्लैन के साथ प्रतिप्रोट्रॉन की खोज के लिए भौतिकी का नोबेल पुरस्कार प्रदान किया गया।
उनका जन्म 1 फ़रवरी 1905 को इटली के तिवोली में हुआ था। वे एंटी प्रोटीन, स्टैटिन और टेकनेटियम पर किए अपने अनुसंधानों के लिए विख्यात हुए। उन्होंने अनेक प्रसिद्ध संस्थाओं, जैसे कि लॉस एलामोस राष्ट्रीय प्रयोगशाला, कैलिफोर्निया विश्वविद्यालय, बर्कले, पलेर्मो के विश्वविद्यालय, रोम ला Sapienza के विश्वविद्यालय, रोम ला Sapienza के अल्मा मेटर विश्वविद्यालय, आदि में काम किया। 22 अप्रैल 1989 को 84 वर्ष की अवस्था में उनका निधन हो गया। उन्हें 1959 में भौतिकी का नेबेल पुरस्कार प्रदान किया गया।
पेट्रिक एम एस ब्लाकेट
पाट्रिक ब्लाकेट १९४८ नोबेल पुरस्कार भौतिक शास्त्र विजेता
ए जे लेगेट
ए जे लेगेट 1938 में जन्मे एक भौतिक विज्ञानी है।
फिलिप लेनार्ड
फिलिप एडवर्ड एंटोन वॉन लेनार्ड (7 जून 1862 - 20 मई 1947), हंगरी मे Lénárd Fülöp Eduárd Antal, एक हंगरी - जर्मन भौतिकशास्त्री और कैथोड किरणों पर अपने शोध और उनके गुणों से कई की खोज के लिए भौतिकी के लिए 1905 में नोबेल पुरस्कार का विजेता थे। वे नाजी विचारधारा के एक सक्रिय समर्थक भी थे। फिलिप लेनार्ड पोज़सोनी, हंगरी, ऑस्ट्रियन साम्राज्य (वर्तमान ब्रटीस्लावा, स्लोवाकिया), मे ७ जुलाई १८६२ को एक वाइन व्यापारी के घर पैदा हुए थे। लेनार्ड के माता पिता जर्मन थे और उनका परिवार मूल रूप से १७ वीं सदी में टायरॉल से संबंधित था।
१८८० में उन्होने वियना और बुडापेस्ट में भौतिकी और रसायन शास्त्र का अध्ययन किया।
१९०५ में फिलिप लेनार्ड रॉयल स्वीडिश विज्ञान एकेडमी और १९०७ मे हंगरी विज्ञान अकादमी के सदस्य बन गए। एक भौतिक विज्ञानी के रूप में, लेनार्ड का प्रमुख योगदान कैथोड किरणों का अध्ययन है, जो उन्होंने 1888 में शुरू किया था। उन्होने जे जे थॉमसन के कुछ कार्यों की पुष्टि की, एवम् अंततः समझ में आ गया कि कैथोड रे नकारात्मक चार्ज कणों की ऊर्जावान धारा है।
उनकी क्रुक्स ट्यूब जांच का एक परिणाम यह सामने आया की, पराबैंगनी प्रकाश के साथ एक शून्य में धातुओं पर विकिरण द्वारा उत्पादित किरण कैथोड किरणों के कई मामलों में समान थी। उनकी सबसे महत्वपूर्ण खोज यह थी कि किरणों की ऊर्जा प्रकाश तीव्रता से स्वतंत्र था, लेकिन प्रकाश की तरंग दैर्ध्य के लिए अधिक से अधिक कम किया गया था।
बाद की इन टिप्पणियों को अल्बर्ट आइंस्टीन ने एक क्वांटम प्रभाव के रूप में समझाया। इस सिद्धांत ने भविष्यवाणी की कि कैथोड रे ऊर्जा बनाम प्लॉट की आवृत्ति प्लैंक स्थिरांक, एच के बराबर ढलान के साथ एक सीधी रेखा होगी। यह कुछ साल बाद मामला दिखाया गया था। 1921 में जब आइंस्टीन को भौतिकी में नोबेल पुरस्कार से सम्मानित किया गया था, तब फोटो-इलेक्ट्रिक क्वांटम सिद्धांत का हवाला दिया गया था। आइंस्टीन के सामान्य आराधन के बावजूद, लेनार्ड सापेक्षता और आइंस्टीन के सिद्धांतों का एक प्रमुख संदेह बन गया था; हालांकि, उन्होंने फोटोइलेक्ट्रिक प्रभाव के आइंस्टीन के स्पष्टीकरण का विवाद नहीं किया। लेनार्ड ने विलहम कॉनरैड रॉटजन को दिए गए श्रेय से बेहद नाराजगी जताई, जिन्हें एक्स-रे की खोज के लिए 1901 में भौतिकी में पहला नोबेल पुरस्कार मिला, इस तथ्य के बावजूद कि विल्हेल रॉन्टगन जर्मन थे और एक गैर- यहूदी। लेनार्ड ने लिखा है कि वह नहीं, Roentgen, "एक्स-रे की माँ" था, क्योंकि उसने उन उपकरणों का आविष्कार किया था जो उन्हें पैदा करने के लिए इस्तेमाल किया गया था। लेनार्ड ने रॉन्जेन की भूमिका की तुलना एक "दाई" से की, जो केवल जन्म के साथ सहायता करती है।
लेनार्ड 1892 में उसका अध्ययन करने वाले पहले व्यक्ति थे जिसे आज लेनार्ड प्रभाव कहा जाता है। जल बूंदों के साथ वायुगतिकीय अलगाव के साथ विद्युत प्रभार का विखंडन है। यह स्प्रे विद्युतीकरण या झरना प्रभाव के रूप में भी जाना जाता है। लेनार्ड को आज एक मजबूत जर्मन राष्ट्रवादी के रूप में याद किया जाता है जिसने अंग्रेजी भौतिकी को तुच्छ माना और जो उसे जर्मनी से उनके विचारों के चोरी के रूप में देखते थे। वह नेशनल सोशलिस्ट पार्टी में तब शामिल हो चुके थे जब ऐसा करना राजनीतिक आवश्यक या लोकप्रिय बन गया।
एडॉल्फ हिटलर के लिए एक सलाहकार, लेनार्ड नाजियों के तहत आर्य भौतिकी के मुख्यमंत्री बन गए।
लेनार्ड सैद्धांतिक भौतिकी के प्रोफेसर के रूप में 1931 में हीडलबर्ग विश्वविद्यालय से सेवानिवृत्त हुऐ. उन्होने वहाँ एमेरिटस स्थिति हासिल किया, लेकिन मित्र देशों के कब्जे बलों द्वारा अपने पद से 1945 में निष्कासित कर दिये गये जब वे 83 वर्ष के थे। उनकी 1947 में मृत्यु हो गई।
पियरे क्यूरी
प्येर क्यूरी फ़्रांसीसी भौतिक विज्ञानी थे।  उन्हें १९०३ में उनकी पत्नी मेरी क्युरी और हेनरी बैकेरल के साथ नोबेल पुरस्कार मिला। इन्हें यह पुरस्कार उनकि रेडियोसक्रियता की खोज के लिए दिया गया था।
रुडोल्फ मोसबेउर
विख्यात वैज्ञानिक।
गुलाम अहमद
अहमदिय्या धार्मिक आंदोलन के अनुयायी इस्लामी शिक्षा के विपरित मिर्ज़ा ग़ुलाम अहमद (1835-1908) को मुहम्मद के बाद एक और पैगम्बर मानते हैं, जो मुसलमानों को स्वीकार नहीं है। मिर्ज़ा साहब ने स्वयं को नबी घोषित किया था जो एक बहुत बड़ा विवाद बना साथ ही साथ मसीह भी घोषित किया था।
अहमदिया समुदाय के लोग स्वयं को मुसलमान मानते व कहते हैं परंतु अहमदिया समुदाय के अतिरिक्त शेष सभी मुस्लिम वर्गो के लोग इन्हें मुसलमान मानने को हरगिज तैयार नहीं। इसका कारण यह है कि जहां अहमदिया समुदाय अल्लाह, कुरान शरीफ ,नमाज़, दाढ़ी, टोपी, बातचीत व लहजे आदि में मुसलमान प्रतीत होते हैं वहीं इस समुदाय के लोग अपनी ऐतिहासिक मान्याताओं, परंपराओं व उन्हें विरासत में मिली शिक्षाओं व जानकारियों के अनुसार हज़रत मोहम्मद को अपना आखरी पैगम्बर स्वीकार नहीं करते। इसके बजाए इस समुदाय के लोग मानते हैं कि नबुअत (पैगम्बरी ) की परंपरा रूकी नहीं है बल्कि सतत् जारी है। अहमदिया सम्प्रदाय के लोग अपने वर्तमान सर्वोच्च धर्मगुरु को नबी के रूप में ही मानते हैं। इसी मुख्य बिंदु को लेकर अन्य मुस्लिम समुदायों के लोग समय-समय पर सामूहिक रूप से इस समुदाय का घोर विरोध करते हैं तथा बार-बार इन्हें यह हिदायत देने की कोशिश करते हैं कि अहमदिया समुदाय स्वयं को इस्लाम धर्म से जुड़ा समुदाय घोषित न किया करें और न ही इस समुदाय के सदस्य अपने-आप को मुसलमान कहें।
इनको 'कादियानी' भी कहा जाता है। गुरदासपुर के क़ादियाँ नामक कस्बे में 23 मार्च 1889 को इस्लाम के बीच एक आंदोलन शुरू हुआ जो आगे चलकर अहमदिया आंदोलन के नाम से जाना गया। यह आंदोलन बहुत ही अनोखा था। इस्लाम धर्म के बीच एक व्यक्ति ने घोषणा की कि "मसीहा" फिर आयेंगे और मिर्जा गुलाम अहमद ने अहमदिया आंदोलन शुरू करने के दो साल बाद 1891 में अपने आप को "मसीहा" घोषित कर दिया। 1974 में अहमदिया संप्रदाय के मानने वाले लोगों को पाकिस्तान में एक संविधान संशोधन के जरिए गैर-मुस्लिम करार दे दिया गया।
मिर्ज़ा ग़ुलाम अहमद मुग़ल बरलास की तुर्क मंगोल जनजाति से था । दादाजी मिर्जा हादी बेग 1530 में अपने परिवार के साथ समरकंद से भारत आ गए और पंजाब के उस क्षेत्र में बस गए, जिसे अब कादियान कहा जाता है। उस समय भारत पर मुगल राजा जहीरुद्दीन बाबर का शासन था। मिर्ज़ा हादी बेग को क्षेत्र के कई सौ गांवों की जागीर दी गई थी।
1882 में, मिर्ज़ा गुलाम अहमद कादियानी ने नबी होने का दावा किया। 1891 में, मसीह बिन मरियम होने का दावा किया। मिर्ज़ा गुलाम अहमद कादियानी ने राम और कृष्ण होने का भी दावा किया।
अहमदिया
अहमदिया (उर्दू : احمدیہ) एक धार्मिक आंदोलन है, जो के 19वीं सदी के अंत में भारत में आरम्भ हुआ। इसका प्रारंभ मिर्जा गुलाम अहमद (1835-1908) की जीवन और शिक्षाओं से हुआ। अहमदिया आंदोलन के अनुयायी गुलाम अहमद (1835-1908) को मुहम्मद के बाद एक और पैगम्बर (दूत) मानते हैं जबकि इस्लाम में मुहम्मद ख़ुदा के भेजे हुए अन्तिम पैगम्बर माने जाते हैं।
अहमदिया इस्लाम से अलग हुआ एक संप्रदाय है। मुसलमान इसे काफिर मानते हैं। नोबेल पुरस्कार विजेता वैज्ञानिक डॉक्टर अब्दुस सलाम पाकिस्तान के पहले और अकेले वैज्ञानिक हैं जिन्हे फिज़िक्स के लिए नोबेल पुरस्कार दिया गया है। वह एक अहमदिया थे। महेरशला अली अभिनय के लिए ऑस्कर जीतने वाले पहले कादियानी अभिनेता बनाया।
अहमदिया समुदाय के लोग स्वयं को मुसलमान मानते व कहते हैं परंतु अहमदिया समुदाय के अतिरिक्त शेष सभी मुस्लिम वर्गो के लोग इन्हें मुसलमान मानने को हरगिज तैयार नहीं। इसका कारण यह है कि जहां अहमदिया समुदाय अल्लाह, कुरान शरीफ ,नमाज़, दाढ़ी, टोपी, बातचीत व लहजे आदि में मुसलमान प्रतीत होते हैं वहीं इस समुदाय के लोग अपनी मान्याताओं, परंपराओं व उन्हें विरासत में मिली शिक्षाओं व जानकारियों के अनुसार हज़रत मोहम्मद को अपना आखरी पैगम्बर स्वीकार नहीं करते। इसके बजाए इस समुदाय के लोग मानते हैं कि नबुअत (पैगम्बरी ) की परंपरा रूकी नहीं है बल्कि सतत जारी है। अहमदिया सम्प्रदाय के लोग अपने वर्तमान सर्वोच्च धर्मगुरु को नबी के रूप में ही मानते हैं। इसी मुख्य बिंदु को लेकर अन्य मुस्लिम समुदायों के लोग समय-समय पर सामूहिक रूप से इस समुदाय का घोर विरोध करते हैं तथा बार-बार इन्हें यह हिदायत देने की कोशिश करते हैं कि अहमदिया समुदाय स्वयं को इस्लाम धर्म से जुड़ा समुदाय घोषित न किया करें और इस समुदाय के सदस्य अपने-आप को मुसलमान भी न कहें।
इनको 'कादियानी' कहा जाता है। गुरदासपुर के कादियान नामक कस्बे में 23 मार्च 1889 को मुसलमानो के बीच एक आंदोलन शुरू हुआ जो आगे चलकर अहमदिया आंदोलन के नाम से जाना गया। यह आंदोलन बहुत ही अनोखा था। मुसलमानो के बीच एक व्यक्ति ने घोषणा की कि "मसीहा" फिर आयेंगे और मिर्जा गुलाम अहमद ने अहमदिया आंदोलन शुरू करने के दो साल बाद 1891 में अपने आप को "मसीहा" घोषित कर दिया।
1974 में अहमदिया संप्रदाय के मानने वाले लोगों को पाकिस्तान में एक संविधान संशोधन के जरिए गैर-मुस्लिम करार दे दिया गया।
ऐयदिगल कडवर्कों
ऐयदिगल कडवर्कों नायनमार तमिल नाडु में सन्त था।
कारि (नायनमार)
कारि नायनमार तमिल नाडु में सन्त था।
निर्म सीर नेदुमर
निर्म सीर नेदुमर नायनमार तमिल नाडु में सन्त था।
हर्स्ट एल स्टोर्मर
हर्स्ट लुडविग स्टोर्मर नोबल पुरस्कार विजेता एवं विख्यात वैज्ञानिक हैं। स्टोर्मर को भौतिकी में डैनियल सुई और रॉबर्ट लाफलिन साथ " क्वांटम फ्लूइड के आंशिक चार्ज्ड उत्तेजित प्रकार की खोज" के लिए १९९८ में नोबेल पुरस्कार मिला।
हैन्स क्रिश्चियन ओर्स्टेड
हैन्स क्रिश्चियन ओर्स्टेड (Hans Christian Ørsted) (१४ अगस्त १७७७ – ९ मार्च १८५१) एक दानिश भौतिक एवं रसायन विज्ञानी थे जिन्होंने विद्युत धारा से चुम्बकीय क्षेत्र को व्युत्पन्न करने का आविष्कार किया था जो विद्युत-चुम्बकीकी में एक नया स्वरूप देने में महत्वपूर्ण मोड़ है। उन्होंने १९वीं सदी के उत्तरार्द्ध में कांटीय दर्शन और विज्ञान के क्षेत्र में प्रगति पर कार्य किया।
हिदेकी युकावा
हिदेकी युकावा (; २३ जनवरी १९०७ - ८ सितंबर १९८१) एक सैद्धांतिक भौतिक वैज्ञानिक एवं नोबेल पुरस्कार प्राप्त करने वाले जापानी थे।
हिडेकी यूकावा (Hideki Yukawa) जापान के श्रेष्ठ भौतिकीविद् थे। क्योतो विश्वविद्यालय से स्नातक की डिग्री प्राप्त कर लेने के बाद सन् १९२९ से सन् १९३२ तक आपने मौलिक कणों के बारे में अनुसंधान किया। तदुपरांत कियोटो और ओसाका विश्वविद्यालय में आपने अध्यापन का कार्य किया तथा सन् १९३९ में डी. एस-सी. की डिग्री प्राप्त की। तब से आप कियोटो विश्वविद्यालय में सैद्धांतिक भौतिकी के प्रोफेसर के पद पर कार्य किया।
सन् १९३५ तक परमाणुनाभिक की यह रचना स्थापित हो चुकी थी कि नाभिक में प्रोटॉन तथा न्यूट्रॉन सँकरी सी जगह में ठँसे रहते हैं।
धन जाति के ये प्रोटॉन कण एक दूसरे के अति निकट होने के कारण इनमें परस्पर जबर्दस्त हटाव बल होता है, अत: इन्हें तो तुंरत बिखर जाना चाहिए। किंतु ऐसा होता नहीं है। इस प्रश्न का समाधान युकावा ने निरे सैद्धांतिक आधार पर सन् १९३५ में प्राप्त किया। गणित की सहायता से नाभिक के अंदर आपने एक ऐसे बल क्षेत्र की कल्पना की जो न गुरुत्वाकर्षण की है और न विद्युत-चुम्बकीय। यही बल नाभिक के प्रोटॉनों को परस्पर बाँधे रखता है। इस कल्पना के फलस्वरूप युकावा ने बतलाया कि नाभिक में ऐसे कण अवश्य विद्यमान होने चाहिए जिनकी संहति इलेक्ट्रॉन की लगभग २०० गुनी हो तथा विद्युत् आवेश ठीक इलेक्ट्रॉन के बराबर ही धन या ऋण जाति का हो। इन कणों को उसने 'मेसॉन' नाम दिया। अगले पाँच वर्षों के अंदर ही प्रयोग द्वारा वैज्ञानिकों ने मेसॉन कण प्राप्त भी किए। इसप्रकार युकावा की भविष्यवाणी सही उतरी। 'मेसॉन' की खोज के उपलक्ष में ही युकावा को सन् १९४९ में भौतिकी का नोबेल पुरस्कार मिला।
शेल्डन ग्लास्हौ
विख्यात वैज्ञानिक।
नेविल फ़्रांसिस माॅट्
सर नेविल फ्रेंसिस मोट्ट (३० सितम्बर १९०५ - ८ अगस्त १९९६) अंग्रेज़ भौतिक विज्ञानी थे जिन्हें १९७७ में भौतिकी में नोबेल पुरस्कार से सम्मानित किया गया।
सिन-इतिरो तोमोनागा
सिन-इतिरो तोमोनागा एक विख्यात वैज्ञानिक हैं। जापानी भौतिक विज्ञानी तोमोनागा को क्वांटम विद्युत के विकास में प्रभावशाली योगदान के लिए 1965 का संयुक्त रूप से रिचर्ड फेनमैन और जुलियन श्विंगर के साथ भौतिकी विज्ञान में नोबल पुरस्कार प्रदान किया गया।
सी टी आर विल्सन
चार्ल्स थॉमसन रीस विल्सन (4 फ़रवरी 1869 – 15 नवम्बर 1959) स्कॉटलैंड के भौतिक विज्ञानी और मौसम विज्ञानी थे। बादल कक्ष के आविष्कार के लिए वर्ष 1927 में उन्हें भौतिक विज्ञान में नोबेल पुरस्कार प्रदान किया गया।
स्टीवन वैनबर्ग
स्टीवन वैनबर्ग संयुक्त राज्य अमेरिका के प्रसिद्द वैज्ञानिक हैं। 1979 में इन्हें भौतिक विज्ञान में नोबेल पुरस्कार प्रदान किया गया।
स्टीवन चू
स्टीवन चू  १९९७ नोबेल पुरस्कार भौतिक शास्त्र विजेता
वुल्फगांग पौली
वुल्फगाँ पाउलि (Wolfgang Pauli ; सन् १९००-१९५८), नोबेल पुरस्कार विजेता तथा आस्ट्रियन-स्विस भौतिकविद् थे।
इनका जन्म वियना नगर में हुआ था। शिक्षा म्यूनिख में हुई। कोपेनहैगेन, हेंसबर्ग एवं जूरिक में इन्होंने अनेक महत्वपूर्ण शैक्षिक पदों पर कार्य किया। १९३५ एवं १९४० ई. में प्रिंसटन विश्वविद्यालय में भौतिकी के अतिथि प्राध्यापक रहे।
इन्होंने क्वाण्टमवाद पर महत्वपूर्ण कार्य किया तथा पाउलि अपवर्जन सिद्धांत की खोज कर प्रसिद्धि प्राप्त की। इस सिद्धांत के अनुसार समान क्वांटम संख्याओं वाले इलेक्ट्रॉनों का अस्तित्व नहीं होता। किसी ऊर्जा स्तर में अधिकतम इलेक्ट्रॉनों की संख्या, इस सिद्धांत द्वारा नियत की जाती है। इस महत्वपूर्ण खोज के लिए, सन् १९४५ में, आपको भौतिकी में नोबेल पुरस्कार प्राप्त हुआ। ये सिद्धांत परमाणु एवं नाभिकीय विज्ञान में पूर्णरूपेण व्याप्त है। तत्वों का आवर्त वर्गीकरण भी इसी सिद्धांत से समझाया जा सकता है। प्रत्येक इलेक्ट्रॉन को कुछ क्वांटम संख्याओं से प्रदर्शित किया जाता है।
इन्होंने मेट्रिक्स यांत्रिकी को आगे बढ़ाने में महत्वपूर्ण योगदान दिया। आप ही प्रथम वैज्ञानिक थे, जिसने हाइड्रोजन परमाणु के इलेक्ट्रॉन चक्कर पर मेट्रिक्स यांत्रिकी प्रयुक्त की। इनकी मृत्यु १५ दिसम्बर १९५८, को हुई।
विलहम कॉनरैड रॉटजन
विलहम कॉनरैड रॉटजन सन् १९०१ के भौतिकी में नोबेल पुरस्कार विजेता थे। इन्हें यह पुरस्कार उनके द्वारा एक्स रे की खोज के लिए दिया गया था। रॉटजन ने एक्स रे की खोज साल 1895 में की थी।
विलियम हेनरी ब्रैग
सर विलियम हेनरी ब्रैग (William Henry Bragg ; 1862 - 1942), ब्रिटिश भौतिकीविद् थे तथा नोबेल पुरस्कार विजेता थे।
इनका जन्म इंग्लैंड के कंबरलैंड काउंटी में स्थित विग्टन नामक ग्राम में हुआ था। आपकी शिक्षा केंब्रिज के ट्रिनिटी कॉलेज में पूर्ण हुई तथा आप ऐडिलेड (दक्षिणी ऑस्ट्रेलिया) में गणित तथा भौतिकी के प्रोफेसर नियुक्त हुए।
यहाँ इन्होंने रेडियोऐक्टिवता पर अनुसंधान आरंभ किए। इन अनुसंधानों से ये प्रसिद्ध हो गए। सन् 1909 में आप लीड्स में कैवेंडिश प्रोफेसर तथा सन् 1915 में लंदन युनिवर्सिटी के क्वेन प्रोफेसर नियुक्त हुए। अपने पुत्र सर विलियम लॉरेंस ब्रैग के सहयोग से आपने एक्स-रे-स्पेक्ट्रोमीटर का विकास किया तथा इस यंत्र की सहायता से परमाणुओं और क्रिस्टलों के विन्यासों को स्पष्ट किया। सन् 1915 में इन्हें तथा इनके उपर्युक्त पुत्र को संयुक्त रूप से भौतिकी का नोबेल पुरस्कार और कोलंबिया विश्वविद्यालय का बारनर्ड स्वर्णपदक प्रदान किया गया।
प्रथम विश्वयुद्ध के समय पनडुब्बी नावों का पता लगाने की समस्याओं के संबंध में ब्रिटिश नौसेना को आपने सहायता दी। आप सन् 1928-29 में ब्रिटिश ऐसोसिएशन फॉर दि ऐडवान्स्मेंट ऑव सायंस के तथा सन् 1935-40 तक रॉयल सोसायटी के प्रेसिडेंट थे। रेडियोऐक्टिविटी तथा क्रिस्टल विज्ञान पर अनेक प्रकाशनों के सिवाय ध्वनि, प्रकाश तथा प्रकृति संबंधी आपके अन्य ग्रंथ भी हैं।
विलिस इ लाम्ब
विलिस यूजीन मेम्बोर जूनियर (12 जुलाई, 1913 - 15 मई 2008, ) एक अमेरिकी भौतिक विज्ञानी थे जिन्होंने 1955 में भौतिकी में नोबेल पुरस्कार जीता था। मेम लॉस एंजिल्स, कैलिफ़ोर्निया, संयुक्त राज्य अमेरिका में पैदा हुए थे। 1934 में कैलिफोर्निया विश्वविद्यालय से रसायन विज्ञान में विज्ञान में स्नातक प्राप्त किया।
वुल्फगांग केट्टेर्ले
वुल्फगांग केट्टेर्ले जर्मनी के प्रसिद्द वैज्ञानिक हैं। 2001 में इन्हें भौतिक विज्ञान में नोबेल पुरस्कार प्रदान किया गया।
वलयम वॉल्लस
सर वलयम वॉल्लस (स्कोट्स: Sir William Wallace) (१२७०-१३०५) स्काटलैंड के हुतात्मा देशभक्त थे। उन पर आधारित चलचित्र "ब्रेवहार्ट" बहुत चर्चित है।
विलियम लारेन्स ब्राग
सर विलियम लॉरेंस ब्रैग ( 1890 - 1971) आस्ट्रेलिया के प्रसिद्ध भौतिकविज्ञानी थे जिन्हें १९१५ में नोबेल पुरस्कार से सम्मानित किया गया। वे प्रसिद्ध वैज्ञानिक विलियम हेनरी ब्रैग के पुत्र थे। ये दूसरे सबसे कम आयु के नोबेल पुरुस्कार विजेता है। इन्होने 25 वर्ष की उम्र मैं नोबेल पुरस्कार जीता था।
इनका जन्म 31 मार्च 1890 को आस्ट्रेलिया के ऐडिलेड में हुआ था। प्रारंभिक शिक्षा इसी नगर में पाने के पश्चात् सन् 1916 में आप केंब्रिज के ट्रिनिटी कॉलेज के फैलो हो गए।
अपने पिता के साथ एक्स-रे-स्पेक्ट्रोमीटर की सहायता से आपने अनेक प्रकार के क्रिस्टलों की रचना की खोज की। इस कार्य के लिए इन्हें और इनके पिता को संयुक्त रूप से भौतिकी का नोबेल पुरस्कार तथा बारनर्ड स्वर्णपदक मिले। सन् 1919 से 1937 तक आप विक्टोरिया विश्वविद्यालय ((मैंचेस्टर)) में भौतिकी के लैंगवर्दी प्रोफेसर तथा सन् 1937-38 में नैशनल फिजिकल लेबोरेटरी के निदेशक थे तथा सन् 1938 में कैंब्रिज विश्वविद्यालय में प्रायोगिक भौतिकी के कैवेंडिश प्रोफेसर नियुक्त हुए।
क्रिस्टल संरचना पर आपने कई एक महत्व के निबंध लिखे हैं। विद्युत, क्रिस्टलों की संरचना तथा खनिजों की परमाणवीय संरचना पर भी आपने पुस्तकें लिखी हैं।
विलियम डी फिलिप्स
विलियम डी फिलिप्स अमेरिका के प्रसिद्द वैज्ञानिक हैं। 1997 में इन्हें भौतिक विज्ञान में नोबेल पुरस्कार प्रदान किया गया।
विलियम ए फोलर
विलियम ए फोलर अमेरिका के प्रसिद्द वैज्ञानिक थे। 1983 में इन्हें भौतिक विज्ञान में नोबेल पुरस्कार प्रदान किया गया।
लेव लाण्डौ
लेव लाण्डौ सोवियत संघ के प्रसिद्द वैज्ञानिक थे। 1962 में इन्हें भौतिक विज्ञान में नोबेल पुरस्कार प्रदान किया गया।
लीयोन एम लीडरमन
लीयोन मैक्स लीडरमन (जुलाई १५, १९२२ – अक्टूबर ३, २०१८) अमेरिका के प्रसिद्द वैज्ञानिक थे। 1988 में उन्हें भौतिक विज्ञान में नोबेल पुरस्कार प्रदान किया गया।
लीयों नील कूपर
लीयों नील कूपर अमेरिका के प्रसिद्द वैज्ञानिक हैं। 1972 में इन्हें भौतिक विज्ञान में नोबेल पुरस्कार प्रदान किया गया।
लीयो एसाकी
लीयो एसाकी जापान के प्रसिद्द वैज्ञानिक हैं। 1973 में इन्हें भौतिक विज्ञान में नोबेल पुरस्कार प्रदान किया गया।
रोबेर्ट बी लाफलिन
रोबेर्ट बी लाफलिन नोबल पुरस्कार विजेता एवं विख्यात वैज्ञानिक हैं। रोबेर्ट बी लाफलिन को भौतिकी में डैनियल सुई और हर्स्ट एल स्टोर्मर साथ " क्वांटम फ्लूइड के आंशिक चार्ज्ड उत्तेजित प्रकार की खोज" के लिए 1998 में नोबेल पुरस्कार मिला।
रोबर्ट कोलमन रिचार्डसन
रोबर्ट कोलमन रिचार्डसन अमेरिका के प्रसिद्द वैज्ञानिक थे। 1996 में इन्हें भौतिक विज्ञान में नोबेल पुरस्कार प्रदान किया गया।
रोबर्ट ए मिल्लिकन
रोबर्ट ए मिल्लिकन अमेरिका के प्रसिद्द वैज्ञानिक थे। 1923 में इन्हें भौतिक विज्ञान में नोबेल पुरस्कार प्रदान किया गया।
रसेल ए हल्से
रसेल ए हल्से अमेरिका के प्रसिद्द वैज्ञानिक हैं। 1993 में इन्हें भौतिक विज्ञान में नोबेल पुरस्कार प्रदान किया गया।
यूजीन विग्नर
यूजीन विग्नर हंगरी मूल के अमेरिकी वैज्ञानिक थे। 1963 में इन्हें भौतिक विज्ञान में नोबेल पुरस्कार प्रदान किया गया।
मेल्विन श्वार्ट्ज
मेल्विन श्वार्ट्ज अमेरिका के प्रसिद्द वैज्ञानिक हैं। 1988 में इन्हें भौतिक विज्ञान में नोबेल पुरस्कार प्रदान किया गया।
मरे गेलमन
विख्यात वैज्ञानिक।
मार्टिन राइल
विख्यात वैज्ञानिक।
मारिया गोपर्ट-मेयर
मारिया गोपर्ट-मेयर जर्मनी मूल की अमेरिकी  वैज्ञानिक थीं। 1963 में इन्हें भौतिक विज्ञान में नोबेल पुरस्कार प्रदान किया गया।
वितली गिन्ज़बर्ग
विख्यात वैज्ञानिक।
ब्रायन जोसेफसन
ब्रायन जोसेफसन अमेरिका के प्रसिद्द वैज्ञानिक हैं 1973 में इन्हें भौतिक विज्ञान में नोबेल पुरस्कार प्रदान किया गया।
बर्नहार्ड रीमान
जॉर्ज फ्रेडरिक बर्नहार्ड रीमान (Georg Friedrich Bernhard Riemann; १७ सितम्बर १८२६ - २० जुलाई १८६६) एक प्रतिभाशाली जर्मन गणितज्ञ थे। उन्होंने विश्लेषण, संख्या सिद्धान्त और अवकल ज्यामिति के क्षेत्र में प्रभावी योगदान दिया जिसका उपयोग सामान्य आपेक्षिकता के विकास में भी किया गया। रीमान परिकल्पना के लिये ये विशेष रूप से प्रसिद्ध हैं
फ्रान्क विल्चेक
फ्रान्क विल्चेक अमेरिका के प्रसिद्द वैज्ञानिक एवं गणितज्ञ हैं 2004 में इन्हें भौतिक विज्ञान में नोबेल पुरस्कार प्रदान किया गया।
फ्रेडेरिक रेन्स
फ्रेडेरिक रेन्स अमेरिका के प्रसिद्द वैज्ञानिक थे। 1995 में इन्हें भौतिक विज्ञान में नोबेल पुरस्कार प्रदान किया गया।
फ़िलिप ऐंडरसन
फिलिप एण्डरसन, १९७७ में भौतिक शास्त्र में नोबेल पुरस्कार के विजेता रहे हैं। वह अमेरिका के प्रसिद्द वैज्ञानिक हैं। 1977 में इन्हें भौतिक विज्ञान में नोबेल पुरस्कार प्रदान किया गया।
पीटर कपिज़ा
पीटर लीओ निडोविच कपिज़ा (रूसी: Пётр Леони́дович Капи́ца) ; 8 जुलाई 1894 - 8 अप्रैल 1984)) रूस के भौतिकविद् थे। उन्हे १९७८ में भौतिकी के नोबेल पुरस्कार से सम्मानित किया गया।
इनका जन्म ९ जुलाई सन १८९४ को क्रोंस्टाड्ट में हुआ। आपने प्रारंभिक शिक्षा पेट्रोग्राद में प्राप्त की। पदुपरांत आप कैंब्रिज में लार्ड रदरफ़र्ड के विद्यार्थी रहे और परमाणु विघटन अनुसंधान के क्षेत्र में अत्यंत प्रबल चुंबकीय क्षेत्र उत्पन्न करने की तकनीकी क्रियाप्रणाली के विकास में विशेष दक्षता प्राप्त की। सन् १९२४ में आपकी नियुक्ति कैवेंडिश प्रयोगशाला में चुंबकीय अनुसंधान के सहायक निर्देशक के रूप में हुई और १९३२ ई. तक इस पद पर कार्य करते रहे। सन् १९३० से १९३५ तक आप रॉयल सोसाइटी के सदस्य चुने गए और १९४२ में आपको फ़ैरेडे पदक प्रदान किया गया। इसके अतिरिक्त भौतिकी का स्टैलिन पुरस्कार आपको सन् १९४१ में और फिर १९४३ में मिला। सन् १९४३ और १९४४ में आप ऑर्डर ऑव लेनिन उपाधि से भी विभूषित किए गए।
सन् १९३४ में आप जब छुट्टी पर स्वदेश (रूस) गए तो सोवियत सरकार ने आपको पुन: देश से बाहर जाने की अनुमति नहीं दी। कापिज़ा के लिए मास्को में कैवेंडिश प्रयोगशाला के टक्कर की प्रयोगशाला बनाई गई ताकि कापिज़ा सुचारु रूप से अपना अनुसंधान कार्य चला सकें। फलस्वरूप कापिज़ा कुछ ही समय उपरांत मास्को की भौतिकीय समस्या संस्था (इंस्टीट्यूट फ़ॉर फ़िज़िकल प्रॉब्लेम्स) के निर्देशक नियुक्त कर दिए गए।
आपका मुख्य कार्य 'चुंबकत्व' तथा क्रायोजेनिक्स (अत्यंत ठंडे ताप) से संबंध रखता है। आपने ३० टेस्ला तक का चुंबकीय क्षेत्र उत्पन्न करने में सफलता प्राप्त की और हाइड्रोजन तथा हीलियम के द्रवीकरण के प्लांट की भी सफल डिज़ाइन दी है।
पर्सी ब्रिजमन
पर्सी ब्रिजमन अमेरिका के प्रसिद्द वैज्ञानिक थे। 1946 में इन्हें भौतिक विज्ञान में नोबेल पुरस्कार प्रदान किया गया।
निकोलस कोपरनिकस
पोलैंड में जन्में निकोलस कोपरनिकस (Nicolaus Copernicus, पोलिश: "Mikołaj Kopernik"; 19 फ़रवरी 1473 – 24 मई 1543) पोलिश खगोलशास्त्री व गणितज्ञ थे। उन्होंने यह क्रांतिकारी सूत्र दिया था कि पृथ्वी अंतरिक्ष के केन्द्र में नहीं है।
निकोलस पहले युरोपिय खगोलशास्त्री थे जिन्होंने पृथ्वी को ब्रह्माण्ड के केन्द्र से बाहर माना, यानी हीलियोसेंट्रिज्म मॉडल को लागू किया। इसके पहले पूरा युरोप अरस्तू की अवधारणा पर विश्वास करता था, जिसमें पृथ्वी ब्रह्माण्ड का केन्द्र थी और सूर्ये, तारे तथा दूसरे पिंड उसके गिर्द चक्कर लगाते थे।
1530 में कोपरनिकस की किताब डी रिवोलूशन्स (De Revolutionibus) प्रकाशित हुई जिसमें उसने बताया कि पृथ्वी अपने अक्ष पर घूमती हुई एक दिन में चक्कर पूरा करती है और एक साल में सूर्य का चक्कर पूरा करती है। कोपरनिकस ने तारों की स्थिति ज्ञात करने के लिए प्रूटेनिक टेबिल्स की रचना की जो अन्य खगोलविदों के बीच काफी लोकप्रिय हुई।
खगोलशास्त्री होने के साथ साथ कोपरनिकस गणितज्ञ, चिकित्सक, अनुवादक, कलाकार, न्यायाधीश, गवर्नर, सैन्य नेता और अर्थशास्त्री भी थै। उन्होंने मुद्रा पर शोध कर ग्रेशम के प्रसिद्ध नियम को स्थापित किया, जिसके अनुसार खराब मुद्रा अच्छी मुद्रा को चलन से बाहर कर देती है। उन्होंने मुद्रा के संख्यात्मक सिद्धांत का फार्मूला दिया। कोपरनिकस के सुझावों ने पोलैंड की सरकार को मुद्रा के स्थायित्व में सहायता प्रदान की।
कोपरनिकस के अन्तरिक्ष के बारे में सात नियम, जो उनकी किताब में दर्ज हैं, इस प्रकार हैं :
विशेष बात यह है कि कोपरनिकस ने ये निष्कर्ष बिना किसी प्रकाशिक यंत्र के उपयोग के प्राप्त किए। वह घंटों नंगी आँखों से अन्तरिक्ष को निहारता रहता था और गणितीय गणनाओं द्वारा सही निष्कर्ष प्राप्त करने की कोशिश करता रहता था। बाद में गैलिलियो ने जब दूरदर्शी का आविष्कार किया तो उसके निष्कर्षों की पुष्टि हुई।
डेनिस रिची
डेनिस रिची विख्यात वैज्ञानिक।  जन्म 09 सितम्बर 1941 न्युयार्क मे, पिता अ. रिची बॅल लैब्स में  उन्हें आधुनिक डिजिटल युग का सूत्रधार माना जाता है। रिची ने दी सी प्रोग्रामिण्ग लेंवेज नामक पुस्तक भी लिखी। डैनिस रिची ने कॅन थॉम्पसन के साथ यूनिक्स ऑपरेटिंग सिस्टम के विकास में महत्वपूर्ण भूमिका निभाई। डैनिस रिची ने सी प्रोग्रामिंग भाषा का भी निर्माण यूनिक्स बनाने के लिये ही किया था। रिची बॅल लैब्स में विभिन्न शोध परियोजनाओं पर काम करते रहे तथा २००७ में सेवानिवृत्ति हुए।
1983 में रिची तथा केन थॉम्पसन को यूनिक्स ऑपरेटिंग सिस्टम के विकास में योगदान हेतु संयुक्त रूप से ट्यूरिंग अवार्ड मिला। डैनिस रिची के ट्यूरिंग अवार्ड समारोह में दिये गये विचार को "साफ्टवेअर अनुसन्धान मे परावर्तन" के रूप में देखा गया।
कई वर्षों से अस्वस्थ थे, वे ७० वर्ष की आयु में १२ अक्टूबर २०११ को न्यूजर्सी स्थित अपने घर में मृत पाये गये।
डोनाल्ड ए ग्लेसर
डोनाल्ड ए ग्लेसर एक विख्यात वैज्ञानिक थे।
जोहन्नेस स्टार्क
विख्यात वैज्ञानिक।
जोर्ज एफ स्मूट
जोर्ज एफ स्मूट (जन्म: फ़रवरी २०, १९४५) अमेरिकी, नोबेल विजेता भौतिक विज्ञानी हैं।
जेरोम इसाक फ्रीडमन
जेरोम इसाक फ्रीडमन अमेरिका के प्रसिद्द वैज्ञानिक हैं। 1990 में इन्हें भौतिक विज्ञान में नोबेल पुरस्कार प्रदान किया गया।
जेम्स फ्रान्क
जेम्स फ्रान्क जर्मनी के प्रसिद्द वैज्ञानिक थे। 1925 में इन्हें भौतिक विज्ञान में नोबेल पुरस्कार प्रदान किया गया।
जेम्स रेनवाटर
विख्यात वैज्ञानिक।
चेन निंग यांग
चेन निंग यांग चीनी मूल के प्रसिद्द अमेरिकी वैज्ञानिक हैं। 1957 में इन्हें भौतिक विज्ञान में नोबेल पुरस्कार प्रदान किया गया।
चार्ल्स हार्ड टाउन्स
चार्ल्स् हर्ड टाउन्स् अमेरिका के प्रसिद्द वैज्ञानिक हैं। 1964 में इन्हें भौतिक विज्ञान में नोबेल पुरस्कार प्रदान किया गया।
कार्लो रुबिया
कार्लो रुबिया ( Carlo Rubbia ; जन्म ३१ मार्च, १९३४) इटली के कण भौतिकविज्ञानी एवं आविष्कारक हैं जिनको डब्ल्यू एवं जेड बोसान के आविष्कार के लिये १९८४ का भौतिकी का नोबेल पुरस्कार साइमन फॉन दर मीर के साथ संयुक्त रूप से दिया गया था।
गुस्टाफ हर्ज़
गुस्टाफ लुडविग हर्ज़ जर्मनी के प्रसिद्द वैज्ञानिक थे। 1925 में इन्हें भौतिक विज्ञान में नोबेल पुरस्कार प्रदान किया गया।
केनेथ जी विल्सन
(1936 -) विख्यात वैज्ञानिक।
हास्टिंग्स बान्डा
हस्टिंग्स कामुज़ू बाण्डा (मार्च या अप्रैल १८९८ – २५ नवम्बर १९९७) १९६१ से १९९४ तक मलावी और इसके पूर्ववर्ती राज्य न्यासलैण्ड के नेता थे। उनकी अधिकत्तर शिक्षा के बाद बाण्डा अपनी गृह काउंटी (उस समय के ब्रितानी न्यासलैण्ड), उपनिवेशवाद के विरुद्ध बोलने के लिए और स्वतंत्रता के लिए वकालत करने के लिए वापस पहुँचे। १९६३ में उन्हें औपचारिक रूप से न्यासवाद के प्रधानमंत्री पद पर नियुक्त किया गया जो बाद में मलावी के रूप में स्वतंत्र राष्ट्र बन गया।
रोबर्ट वूड्रो विल्सन
विख्यात शासक।
केलुचरण महापात्र
गुरु केलुचरण महापात्र (1926-2004) ने ओड़िसीका पुनर्विस्तार किया। ओड़िसी ओड़िसा प्रान्त की एक शास्त्रीय नृत्य शैली है। केलुचरण मोहपात्रा को सन १९८८ में भारत सरकार द्वारा कला के क्षेत्र में पद्म भूषण से सम्मानित किया गया था। ये उड़ीसा राज्य से हैं।
शिल्पा शेट्टी
शिल्पा शेट्टी (तुलु: ಶಿಲ್ಪ ಶೆಟ್ಟಿ) एक भारतीय अभिनेत्री और मॉडल है। शेट्टी का विवाह पोर्न फिल्म मेकर राज कुंद्रा से हुआ था। अपनी प्रथम फिल्म बाज़ीगर (१९९३) में प्रथम अभिनय से पूर्व बॉलीवुड, कॉलीवुड, तेलुगु सिनेमा और कर्नाटक सिनेमा में लगभग ४० फिल्मों में काम कर चुकी थीं। अग्रणी भूमिका के रूप में उन्होंने प्रथम समय आग (१९९४) फिल्म में कार्य किया।
शिल्पा का जन्म (8 जुलाई 1975) मैंगलूर में एक परम्परागत परिवार में हुआ जो बन्त समुदाय से है। वह सुनन्दा (मां) और सुरेन्द्र शेट्टी (पिता) की बड़ी पुत्री है जो औषधि निर्माण उद्योग में काम करते हैं।
रोज़ा लुक्सेम्बुर्ग
रोज़ा लुक्सेम्बुर्ग (1870-1919) यूरोपीय मार्क्सवादी क्रान्तिकारी थी। उसकी १९१९ में हत्या की गयी।
क्वामे एन्क्रूमाह
क्वामे एन्क्रूमाह, (21 सितम्बर 1909 – 27 अप्रैल 1972) 1951 से 1966 तक घाना और इसके पूर्ववर्ती राज्य 'गोल्ड कोस्ट' के नेता थे। १९५७ में ब्रितानी औपनिवेशिक शासन से घाना की मुक्ति उन्ही की देखरेख में हुई, इसके बाद एन्क्रूमाह घाना के प्रथम राष्ट्राध्यक्ष और प्रथम प्रधानमन्त्री बने। पण-अफ्रिकानिस्म () नामक २०वीं सदी की विचारधारा के प्रभाव से वो अफ्रीकी एकता संगठन (आर्गेनाईजेशन ऑफ़ अफ्रीकन यूनिटी) के संस्थापक सदस्य बने और १९६३ का लेनिन शान्ति पुरस्कार प्राप्त करने में सफल हुए। उन्होंने अपने आप को अफ़्रीकी लेनिन के रूप में देखा।